  Виталий Пронин Кисьмаз газетмылы мукетыз кузьым - «4 тулыспал» нимо пичи книга. Соин тодматскыны быгатоды 12-тӥ инвожое Кызьпу арамаын ортчись Лыдӟисьлэн фестиваляз.Литературалы сӥзем араз «Удмурт дунне» редакция аслыз ачиз трос гинэ кузьым лэсьтӥз. Алигес калык тодматскиз журналистъёслэн Елена Сараматовалэн, Лия Малыхлэн, Галина Савиналэн книгаосынызы. Ӵуказе Эшъяськон юртын «Удмурт дунне» газетлы - 100 ар. Аръёс. Адямиос. Вакытъёс» энциклопедилы презентация ортчоз. Но тани эшшо мукетыз кузьым - 4-тӥ тулыспаллы сӥзем пичи книга. Тайзэ адӟыны луоз Лыдӟисьёслэн фестивалязы ИнГОЖлэн сэрегысьтыз. Та книга аспӧртэмлыко, со возьматэ шаермылэсь одӥг нуналъем историязэ, 2015-тӥ арлэсь 4-тӥ тулыспалзэ. Ӵапак соку 100 ар тырмиз «Удмурт дунне» газетлы. Та нунал «Удмурт дунне» газетлэн тодаз кылиз узыр нуналэн: 100 ӟечкыланъёсын, 100 перепечъёсын, 100 лыдпусо фейерверкен. Писатель Вячеслав Ар-Серги та нуналэ тодӥз, со литературая калыккуспо «Югра» премилэн огез вормисез луиз шуыса. Параолимпиец Владислав Лекомцев Америкаын ортчем ӵошатсконъёсысь зарни но азвесь медальёсын бертӥз. Нош кызьы 4-тӥ тулыспалзы ортчиз мукет тодмо адямиослэн, блогеръёслэн, писательёслэн, озьы ик гуртысь калыклэн, лыдӟе «4-тӥ тулыспал» книгалэн бамъёсысьтыз.УД Теги: 100ар 4тулыспал вылькнига удмуртдунне фин-угорпрессалэнфестивалез  